lv de lv id lt lv fr lv ru az lv en en id lv fr nl fr ca lv en lv lv lv es lv en en id lv fr nl fr ca en en lv lv lv nl de en uz lv lv id lv lv lv lv lv lv es uk es en en lv lv lv lv lv lv lv lv lv lv lv lv lv lv lv lv lv lv az en lv lv lv lv nl ceb de lv lv lv de lv lv lv lv lv lv lv lv lv de sk en sk hbs_lat lv lv sk hbs_lat uk en en lv id es es en lv lv
Andželas Strupules-Smalkās personālizstāde "Esības saturs"
Lūdzu, ņemiet vērā, ka raksts ir vairāk nekā piecus gadus vecs un ir pārvietots uz mūsu arhīvu. Mēs neatjauninām arhīvu saturu, tāpēc var būt nepieciešams meklēt jaunākus avotus.
2006. gada 20. aprīlis 10:42
Galerija “BonhanS.S” atkal aicina uz “pirmizrādi” – māksliniece Andžela Strupule–Smalkā pirmo reizi atklātībā rāda savas gleznas. Autore nav mācījusies Latvijas Mākslas akadēmijā, bet gan Rīgas Pedagoģijas un izglītības vadības augstskolā, kur studējusi psiholoģiju.
“Psiholoģija – zinātne par cilvēka pārdzīvojumiem un uzvedību, pēta faktorus, kas nosaka viņa uztveri, domāšanu, jūtas un atmiņu.” Telpas un laika, kustības un krāsu uztvere, kultūras psiholoģija, emociju dimensijas utt.
Izglītība, dabas dāvātā krāsu izjūta, dzīves vieta pie dabas, jaunās māmiņas statuss (ģimenē aug brālītis un māsiņa: Kārlis - 5 gadi, Katrīna – gads un trīs mēneši), 35 gados uzkrātā dzīves pieredze devušas pietiekoši daudz vielas mākslas darbu radīšanai.
Andžela – skaista sieviete (Miss Latvija ’89 fināliste), domājošs un jūtīgs cilvēks, kurš savās gleznās runā par DZĪVI tās dažādajās izpausmēs. Māksliniece ļauj skatītājiem būt brīviem un redzēt sev vēlamo.
“Iztēle ir viena no mūsu efektīvākajām spējām; tā ir Dieva bagātību krātuve. Apvaldīta un pareizā virzienā vērsta iztēle ir varen iedarbīgs līdzeklis, kas ļauj iegremdēties zemapziņas dzīlēs un smelties tur izgudrojumu, atklājumu, dzeju un mūziku.” [Džozefs Mērfijs]
Bet pieturas punkti tomēr rodami gleznu nosaukumos: “Ceļš uz sevi”, “Kristalizētais intelekts” – tie ir stāsti par personiskiem pārdzīvojumiem; “Patības niansētās izpausmes” (patība – individuāla aktualizēšanas sistēma); “Attiecību akme” (akme – virsotne); “Subjektīvā labklājība” – pašapmierinātības sindroms; “Naivuma skaistums” – naivums ir tik skaists, zaudētās naivuma aizsargbruņas vairs nav atgūstamas. Māksliniece strādā uz audekla ar eļļas krāsām. Darbi – bezpriekšmetiskas kompozīcijas zeltaini sudrabotos, dzeltenos, gaiši zilos, rozā toņos. Par kolekciju “Esības saturs” gribētos izsaukties kā Emersonam, bet klusu, klusu: “Paklusēsim, lai varam sadzirdēt dievus čukstam.”
Izstāde apskatāma no 25.aprīļa līdz 14.maijam.
Robijs Viljamss koncertēs Rīgā
Nacionālais teātris šķendējas ar Tukuma muzeju par savulaik nozagtas Aspazijas bistes piederību
VIDEO Publicēts filmas "Mātes piens" oficiālais treileris
“Rīgā strādā pasaules līmeņa mūziķi”. Intervija ar “Grammy” mūzikas laureātiem Latvijas Radio studijā
Kultūras un izklaides notikumi
Tirgi, tirdziņi un izklaides pāriet uz iekštelpām: pasākumu ceļvedis nedēļai
FOTO Repa “sliktā zēna” Morgenshtern koncerts Andrejsalā
Jaunais aktieris Kārlis Arnolds Avots par satikšanos ar skandālistu Aldi Gobzemu
Dzimtajā Lielvārdē no deviņdesmitajiem. Ar koncertu atgriežas kulta deju grupa "100. debija"
Kino industrijas pārstāvji pulcējas pašmāju filmas "Mīlulis" pirmizrādē
Dziesminieks Haralds Sīmanis dzimtajās Cēsīs - ar jaunu albumu "Pa apli"
FOTO Dziedātāja “LP” sniedz koncertu “Arēnā Rīga”
Svaigs un smalks latviešu detektīvs - “Pats trakākais” Latvijā
Satekles iela 2b, Rīga, LV-1050, Latvija
Komanda un Kontakti Noteikumi Reklāma Par mums Vēstkopa